לאחר הניצחון של חולון מול נורדיה, אירחה קבוצתו של ויקטור גניש את אדומים אשדוד למשחק שלא התעלה לרמה גבוהה. חולון רשמה החמצה גדולה במחצית הראשונה של יוסף טאוובה אך מעבר לזה המשחק היה די משעמם ובסיום שתי הקבוצות נפרדות בתיקו מאופס.
מכבי יבנה שמינתה השבוע את שי מאור למאמן הקבוצה, יצאה לאור יהודה במטרה אחת - לעצור את כדור השלג. כשנראה היה ששתי הקבוצות תסתפקנה בחלוקת נקודות, שון מלכה ניצל טעות קשה של חיים פונטרמולי בהגנה, דהר לרחבה עבר את קרצו וקבע 1-0 דרמטי ליבנה שמעלה אותה מעל הקו האדום.
שעריים שפתחה רע את העונה, מתחילה לגלות סימני התאוששות ואירחה את קריית גת אותה היא חייבת לנצח! ימפולסקי העלה את שעריים ליתרון אך בן דיגה קבע שוויון והלחיץ מאוד את שעריים. בדקה ה-73 שעריים החזירה לעצמה את היתרון משער של רן בן שמעון שגם השלים צמד וקבע את תוצאת המשחק.
קבוצתו של איציק ברוך יצאה למשחק חוץ בהרצליה מול מכבי המקומית שלא השיגה נקודות בחמשת המחזורים האחרונים. בדקה ה-38 עידן וקנין העלה את יפו ליתרון שנשמר עד לסיום. יפו כבר ממוקמת במקום הרביעי ולעומתה הרצליה משיגה נקודה אחת בלבד בששת משחקיה האחרונים.
מרמורק שמשיגה ניצחונות אך לא מראה יכולת טובה, יצאה למשחק חוץ לא פשוט מול אזור. על סף השריקה למחצית אזור עלתה ליתרון משער של כליפה מהנקודה הלבנה. 10 דקות לסיום אוהד אדלשטיין קבע שוויון ולאחר 5 דקות הפכה את התוצאה משער של נסיקובסקי. התוצאה נשמרה עד לסיום ומרמורק עולה לפסגה לפחות עד מחר בערב.
כפר קאסם אירחה את הבקעה למשחק אמצע טבלה טיפוסי. סיראז׳ נסאר העלה את שמשון ליתרון מהנקודה הלבנה כבר בדקה ה-7. במחצית השנייה הבקעה פספסה הזדמנות לקבוע שוויון לאחר החמצת פנדל. איוב אבו סבית׳ כבש את השני והשלישי של כפר קאסם התוספת הזמן והבטיח את הניצחון של כפר קאסם.
המחזור יושלם מחר כשעירוני אשדוד תארח את הכל והפועל כפר שלם תארח את נורדיה למשחק המרכזי של המחזור.
במשחק המסקרן בין מגדל העמק לרובי רצתה רובי להיצמד לפסגה ובדקה ה-28 אוסאמה שעבאן העלה את רובי ליתרון שנשמר עד לסיום. רובי ממוקמת במקום השני אך רחוקה 5 נקודות מהמוליכה - איכסל.
הפועל איכסל ממשיכה בדרכה הבטוחה לליגה הלאומית. איילון אלימלך ועבדאללה עזאם כבשו לאיכסל והמשיכו אך המשבר של קריית אתא שלא מצליחה לצאת מהמקום האחרון.
באקה עמוסת הצרות ומי שפתחה את העונה בצורה רעה, אירחה את הפועל הרצליה והמשיכה בשלה, עדן אגמי ואליחי צברי כבשו להרצליה במחצית הראשונה. תאמר אטרש צימק בחצי השני עבור באקה אך זה לא הספיק לבאקה לנקודות והיא ממשיכה לשקוע.
עם חרושת השמועות על התפרקותה של דבוריה, אירחה דבוריה את טירה ונקלעה לפיגור בדקה ה-35 משער של צ׳קולה שנשמר עד לסיום וטירה לאט לאט נדבקת לחבורת הצמרת. כעת נותק לראות מה יהיה עתידה של דבוריה.
כאוכב שממוקמת במקום השלישי, יצאה למשחק חוץ מול טמרה של איימן חלאיילה. כבר לאחר 5 דקות עבד מורג׳אן העלה את כאוכב ליתרון מהיר. אויס יאסין הורחק במחצית הראשונה והשאיר את טמרה ב-10 שחקנים. עבד מורג'ן השלים צמד במחצית השנייה. סאלח חוסין כבש את השלישי עבור כאוכב וקבע את תוצאת המשחק.
אסי גלבוע שבהחלט מתחילה להראות סימני התאוששות יצאה למשחק חוץ בצור שלום ואף עלתה ליתרון מהיר משער של מחאגנה, אך שחקניו של קובי דנינו ידעו לחזור עם צמד של שלומי בן עשור ושער נוסף של וואליד דרוויש בדרך לניצחון חשוב.
מחר בני זלפה תארח את הפועל כפר כנא והמשחק יושלם ביום שני כשבני ערערה תארח את עירוני טבריה.
ליגה ב': בני יפו החתימו את הבלם ניר ביטון ושיחררו את הקשר מישל ערביד שהספיק לחתום בבית דגן.
ליגה ב':רגב וולק חתם בהפועל קלאנסווה .
ליגה ב': שמשון תל אביב החתימה את החלוץ הותיק אלעד כהן .
בלם אור יהודה בעונה שעברה גל יער חתם בעמישב פתח תקוה.
ליגה ב': מכבי עמישב פתח תקוה החתימה את הקשרים יונתן אשכנזי מלקו סמין דני פרדה ונתנאל אליהו ואת החלוץ אלי כהן .